Glisono gradavimo sistema

Glisono gradavimo sistema (Gleason suma, Gleason klasifikacija, Gleason skaičius, Gleason laipsnis, ) – prostatos vėžio stadijos ir piktybiškumo nustatymui taikoma sistema. Taip pat ji netiesiogiai parodo naviko agresyvumą ir ligonio prognozę. Glisono sistema yra dviejų skaičių suma, kurią nustato gydytojas patologas, ištyręs prostatos vėžio audinį mikroskopu. Skaičiais yra aprašomi pakitimai, stebimi prostatos vėžio audinyje. Pirmasis skaičius yra dažniausiai randamas audinys, antrasis nurodo antrą pagal dažnumą audinį preparate. Išimtis yra, jei randamos blogiau diferencijuotos ląstelės (aukštesnis skaičius). Tokiu atveju antrasis skaičius aprašo šias blogiausiai diferencijuotas ląsteles. Prostatos audinio pokyčiai yra vertinami skalėje nuo 1 iki 5, tad pats vertinimas gali būti nuo 0 iki 10. Kasdienėje praktikoje labai retai nustatomi pakitimai, mažesni nei 3, tad mažiausias nustatomas skaičius paprastai būna 3+3=6. Skaičių reikšmės Epstein et al. The 2005 International Society of Urological Pathology (ISUP) Consensus Conference on Gleason Grading of Prostatic Carcinoma, Am J Surg Pathol, 29(9):1228-42.:
 1: audinys labai panašus į normalų prostatos audinį, liaukų struktūra beveik normali, pakitimai minimalūs.
 2: liaukos dar pakankamai gerai išsivysčiusios, tačiau didesnės, netaisyklingos formos, daugiau tarp jų esančio audinio.
 3: liaukinė struktūra dar atskiriama, tačiau kai kurios ląstelės randamos šalia liaukų esančiame audinyje ir jį infiltruoja.
 4: audinyje randamos tik pavienės liaukos, ląstelės išsibarsčiusios ir infiltruoja audinį
 5: liaukinio audinio nerandama arba randama tik labai nedidelis kiekis, normalios audinio struktūros nenustatoma

 Šaltiniai 

Kategorija:Onkologija
Kategorija:Patologija
Kategorija:Histologija